ประกาศคณะกรรมการเครื่องสำอางประกาศคณะกรรมการเครื่องสำอางฉบับที่๑ (พ.ศ. ๒๕๓๖)เรื่องฉลากของเครื่องสำอาง[๑] อาศัยอำนาจตามความในมาตรา ๓๐ วรรคสองแห่งพระราชบัญญัติเครื่องสำอาง พ.ศ. ๒๕๓๕ คณะกรรมการเครื่องสำอางออกประกาศไว้ดังต่อไปนี้ข้อ ๑ฉลากของเครื่องสำอางควบคุมพิเศษ อย่างน้อยต้องระบุข้อความอันจำเป็นดังต่อไปนี้(๑)ชื่อเครื่องสำอาง และ/หรือชื่อทางการค้าของเครื่องสำอางซึ่งต้องมีขนาดใหญ่กว่าข้อความอื่น(๒)ประเภทหรือชนิดของเครื่องสำอาง(๓)ข้อความ เครื่องสำอางควบคุมพิเศษ(๔)เลขทะเบียนเครื่องสำอาง(๕)ชื่อและที่ตั้งของผู้ผลิตหรือผู้นำเข้ากรณีที่เป็นเครื่องสำอางนำเข้าต้องระบุประเทศที่ผลิตด้วย(๖)[๒]ชื่อและที่ตั้งของผู้ผลิต กรณีเป็นเครื่องสำอางที่ผลิตในประเทศชื่อและที่ตั้งของผู้นำเข้าชื่อผู้ผลิตและประเทศที่ผลิต กรณีเป็นเครื่องสำอางนำเข้า(๗)เลขที่แสดงครั้งที่ผลิต(๘)วันเดือนปีที่ผลิต(๙)วิธีใช้เครื่องสำอาง(๑๐)คำเตือนเกี่ยวกับอันตรายที่อาจเกิดขึ้นต่ออนามัยของบุคคล (ถ้ามี)ข้อ ๒ฉลากของเครื่องสำอางควบคุม อย่างน้อยต้องระบุข้อความอันจำเป็น ดังต่อไปนี้(๑)ชื่อเครื่องสำอาง และ/หรือชื่อทางการค้าของเครื่องสำอาง ซึ่งต้องมีขนาดใหญ่กว่าข้อความอื่น(๒)ประเภทหรือชนิดของเครื่องสำอาง(๓)ข้อความ เครื่องสำอางควบคุม(๔)ชื่อและปริมาณของส่วนประกอบสำคัญ(๕)[๓]ชื่อและที่ตั้งของผู้ผลิต กรณีเป็นเครื่องสำอางที่ผลิตในประเทศชื่อและที่ตั้งของผู้นำเข้าชื่อผู้ผลิตและประเทศที่ผลิต กรณีเป็นเครื่องสำอางนำเข้า(๖)เลขที่แสดงครั้งที่ผลิต(๗)วันเดือนปีที่ผลิต(๘)วิธีใช้เครื่องสำอาง(๙)ปริมาณสุทธิ(๑๐)คำเตือนเกี่ยวกับอันตรายที่อาจเกิดขึ้นต่ออนามัยของบุคคล (ถ้ามี)ข้อ ๓ฉลากของเครื่องสำอางอื่น ที่นอกเหนือจากเครื่องสำอางควบคุมพิเศษและเครื่องสำอางควบคุมอย่างน้อยต้องระบุข้อความอันจำเป็นดังต่อไปนี้(๑)ชื่อเครื่องสำอาง และ/หรือ ชื่อทางการค้าของเครื่องสำอาง(๒)ประเภทหรือชนิดของเครื่องสำอาง(๓)ชื่อส่วนประกอบสำคัญ(๔)[๔]ชื่อและที่ตั้งของผู้ผลิต กรณีเป็นเครื่องสำอางที่ผลิตในประเทศชื่อและที่ตั้งของผู้นำเข้าชื่อผู้ผลิตและประเทศที่ผลิต กรณีเป็นเครื่องสำอางนำเข้า(๕)วันเดือนปีที่ผลิต(๖)วิธีใช้เครื่องสำอาง(๗)ปริมาณสุทธิ(๘)คำเตือนเกี่ยวกับอันตรายที่อาจเกิดขึ้นต่ออนามัยของบุคคล (ถ้ามี)ข้อ ๔ฉลากของเครื่องสำอางต้องใช้ข้อความภาษาต่างประเทศด้วยก็ได้ยกเว้นส่วนประกอบสำคัญของเครื่องสำอางอาจใช้ภาษาไทยหรือเขียนภาษาไทยทับศัพท์ภาษาอังกฤษ หรือใช้ภาษาอังกฤษอย่างใดอย่างหนึ่งก็ได้ข้อ ๕ให้เครื่องสำอางที่ต้องมีฉลากซึ่งนำเข้าเพื่อขายได้รับการยกเว้นไม่ต้องทำฉลากเป็นภาษาไทยที่ภาชนะบรรจุหรือหีบห่อในขณะนำเข้าที่ด่านศุลกากรแต่ต้องทำฉลากเป็นภาษาไทยก่อนนำออกจำหน่ายให้แล้วเสร็จและถูกต้อง ภายใน ๓๐ วันนับแต่วันที่พนักงานเจ้าหน้าที่ที่เกี่ยวข้องได้ตรวจปล่อยให้นำเข้าแล้วข้อ ๖ฉลากของเครื่องสำอางต้องจัด หรือติดแสดงไว้ในที่เปิดเผย มองเห็นได้ชัดเจนที่เครื่องสำอางหรือภาชนะบรรจุหรือหีบห่อของภาชนะบรรจุเครื่องสำอางในกรณีของเครื่องสำอางควบคุมพิเศษจะต้องติดฉลากทั้งที่ภาชนะบรรจุ และหีบห่อของภาชนะบรรจุเครื่องสำอางข้อ ๗ในกรณีของเครื่องสำอางที่มีภาชนะบรรจุขนาดเล็กและมีพื้นที่ในการแสดงฉลากน้อยกว่า ๒๐ ตารางเซนติเมตร ให้แสดงข้อความตามข้อ ๑ (๑)(๔) (๑๐) หรือข้อ ๒ (๑) (๙) หรือข้อ ๓ (๑) (๗)เป็นอย่างน้อยที่ภาชนะบรรจุหรือหีบห่อสำหรับข้อความอื่นๆที่เหลือจากที่ระบุไว้ตามวรรคหนึ่งให้แสดงไว้ที่ใบแทรกหรือเอกสารหรือคู่มือซึ่งใช้ประกอบกับเครื่องสำอางนั้นด้วยข้อ ๘[๕]ฉลากของเครื่องสำอางที่ผลิตเพื่อส่งออกจำหน่ายต่างประเทศจะแสดงข้อความเป็นภาษาใดก็ได้แต่อย่างน้อยต้องมีข้อความและความหมายตรงกับภาษาไทย ดังต่อไปนี้(๑)ชื่อเครื่องสำอาง และ/หรือ ชื่อทางการค้าของเครื่องสำอาง(๒)ข้อความที่แสดงว่า ผลิตในประเทศไทย หรือ เป็นผลิตภัณฑ์ของประเทศไทยเว้นแต่กรณีที่ผู้ซื้อในประเทศคู่ค้าไม่ต้องการให้แสดงข้อความดังกล่าวให้แสดงข้อความอย่างใดอย่างหนึ่งต่อไปนี้(๒.๑) ชื่อและที่ตั้งของเจ้าของผลิตภัณฑ์หรือผู้ว่าจ้าง(๒.๒) เลขประจำตัวผู้ประกอบการ (IDNumber) ที่สำนักงานคณะกรรมการอาหารและยากำหนด ของผู้ผลิตหรือผู้ส่งออกประกาศฉบับนี้ให้ใช้บังคับตั้งแต่วันที่ ๑กันยายน ๒๕๓๖ เป็นต้นไป[๖]ประกาศณ วันที่ ๒๑ มกราคม ๒๕๓๖ไพจิตร ปวะบุตรปลัดกระทรวงสาธารณสุขประธานกรรมการเครื่องสำอางประกาศคณะกรรมการเครื่องสำอาง(ฉบับที่ ๔) พ.ศ. ๒๕๓๖ เรื่อง ฉลากของเครื่องสำอาง (ฉบับที่ ๒)[๗]ประกาศคณะกรรมการเครื่องสำอาง(ฉบับที่ ๑๐) พ.ศ. ๒๕๓๙ เรื่อง ฉลากของเครื่องสำอาง (ฉบับที่ ๓)[๘]ข้อ ๒เครื่องสำอางที่นำเข้ามาก่อนประกาศฉบับนี้มีผลใช้บังคับและได้จัดทำฉลากไว้ตามประกาศคณะกรรมการเครื่องสำอาง ฉบับที่ ๑ (พ.ศ. ๒๕๓๖)ให้ยังคงขายต่อไปได้ข้อ ๓ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปประกาศคณะกรรมการเครื่องสำอาง(ฉบับที่ ๑๓) พ.ศ. ๒๕๔๕ เรื่อง ฉลากของเครื่องสำอาง (ฉบับที่ ๔)[๙]สัญชัย/จัดทำ๒๔มกราคม ๒๕๕๐[๑]ราชกิจจานุเบกษาเล่ม ๑๑๐/ตอนที่ ๒๖/หน้า ๖๒/๔ มีนาคม ๒๕๓๖[๒]ข้อ ๑ (๖) แก้ไขเพิ่มเติมโดยประกาศคณะกรรมการเครื่องสำอาง (ฉบับที่ ๑๐) พ.ศ. ๒๕๓๙เรื่อง ฉลากของเครื่องสำอาง (ฉบับที่ ๓)[๓]ข้อ ๒ (๕) แก้ไขเพิ่มเติมโดยประกาศคณะกรรมการเครื่องสำอาง (ฉบับที่ ๑๐) พ.ศ. ๒๕๓๙เรื่อง ฉลากของเครื่องสำอาง (ฉบับที่ ๓)[๔]ข้อ ๓ (๔) แก้ไขเพิ่มเติมโดยประกาศคณะกรรมการเครื่องสำอาง (ฉบับที่ ๑๐) พ.ศ. ๒๕๓๙เรื่อง ฉลากของเครื่องสำอาง (ฉบับที่ ๓)[๕]ข้อ ๘ แก้ไขเพิ่มเติมโดยประกาศคณะกรรมการเครื่องสำอาง (ฉบับที่ ๑๓) พ.ศ. ๒๕๔๕เรื่อง ฉลากของเครื่องสำอาง (ฉบับที่ ๔)[๖]ความในวรรคท้ายแก้ไขเพิ่มเติมโดยประกาศคณะกรรมการเครื่องสำอาง (ฉบับที่ ๔) พ.ศ.๒๕๓๖ เรื่อง ฉลากของเครื่องสำอาง (ฉบับที่ ๒)[๗]ราชกิจจานุเบกษาเล่ม ๑๑๐/ตอนที่ ๑๔๓/หน้า ๕๔/๒๓ กันยายน ๒๕๓๖[๘]ราชกิจจานุเบกษาเล่ม ๑๑๓/ตอนที่ ๕๑ ง/หน้า ๑๐๘/๒๕ มิถุนายน ๒๕๓๙[๙]ราชกิจจานุเบกษาเล่ม ๑๑๙/ตอนพิเศษ ๕๖/หน้า ๔๖/๒๖ มิถุนายน ๒๕๔๕